Lietuvos virtualus universitetas

**Lietuvos virtualus universitetas** – LR Švietimo ir mokslo ministerijos programa bei kompleksas priemonių, sudarančių prielaidas programai įgyvendinančioms institucijoms plėsti savo veiklą virtualioje erdvėje. Lietuvos virtualus universitetas neregistruotas juridinių asmenų registre bei neįsteigtas kaip atskiras juridinis asmuo.
Lietuvos virtualaus universiteto 2007–2012 metų programa yra programos „Informacijos technologijos mokslui ir studijoms“ tęsinys.

## Tikslas
Programos tikslas yra panaudojant sukauptą patirtį bei sukurtą informacinių technologijų infrastruktūrą sudaryti sąlygas ir padėti programos dalyviams, veikiant pagal
*tinklinį modelį*, vykdyti ir plėsti savo veiklą virtualioje erdvėje, teikiant aukštojo mokslo ir kitas švietimo paslaugas Lietuvos gyventojams ir konkuruojant pasaulio rinkose.

Pagrindinis LVU programos tikslas – panaudojant jau turimus išteklius, plėsti Lietuvos mokslo ir studijų informacinę infrastruktūrą, skirtą:
* kurti efektyvią ir darnią, visiems prieinamą ir tęstinę švietimo sistemą, sudarant sąlygas mokytis visą gyvenimą,
* užtikrinti švietimo sistemos kokybę integruojantis į bendrąją Europos šalių švietimo erdvę,
* rengti aukščiausios kvalifikacijos specialistus ir užtikrinti būtiną šalies mokslinę ir technologinę kompetenciją,
* vykdyti mokslinius tyrimus, skatinti mokslo ir verslo sąveiką,
* užtikrinti Lietuvos gyventojams galimybę įgyti žinių, įgūdžių ir kvalifikaciją, kurie leistų, pasinaudojus ryšių ir informatikos technologijų pranašumais, mažinti socialinės, turtinės, geografinės ir padėties sąlygojamas skirtingas šiuolaikinių informacinių technologijų panaudojimo galimybes,
* plėtoti neįgalių žmonių ar žmonių, turinčių ypatingų poreikių, įsitraukimo į informacinę visuomenę programas, panaudojant informacinių technologijų galimybes.

## Uždaviniai
Programą sudaro keturi pagrindiniai tarpusavyje glaudžiai susiję uždaviniai:
* **E. mokymosi procesų skatinimas virtualioje erdvėje** (EMSaS), kuriuo pagrindinis tikslas – plėtoti ir palaikyti institucijų bendrus veiklos procesus virtualioje erdvėje, sudaryti prielaidas studijų kokybės gerinimui, Lietuvos akademinio sektoriaus tarptautinio konkurencingumo didinimui ir glaudesnei integracijai į Europos aukštojo mokslo erdvę.
* **Lietuvos e. mokymosi infrastruktūros plėtra** (LieDM), kuriuo pagrindinis tikslas –plėtoti ir koordinuoti informacijos ir komunikacijos technologijomis pagrįstą aukštojo mokslo studijų ir tęstinio mokymosi sistemą, skatinant informacinės visuomenės formavimąsi Lietuvoje.
* **Lietuvos mokslo ir studijų integruotos informacinės erdvės plėtra** (LABT), kuriuo pagrindinis tikslas – sukurti integruotą, informacinėmis technologijomis grįstą informacinę Lietuvos mokslo ir studijų erdvę, apimančią tradicines ir e. bibliotekas, e. leidybą, informacijos paiešką ir pateikimą vartotojams, teikiančią virtualias paslaugas Lietuvos mokslo ir studijų, švietimo institucijų darbuotojams, studentams, mokiniams, gyventojams ir kitiems e. sistemos vartotojams.
* **Lietuvos mokslo ir studijų planavimo, valdymo ir savitarnos infrastruktūros plėtra** (LieMSIS), kuriuo pagrindinis tikslas – teikti institucijoms, jų atstovams (administratoriams, dėstytojams, studentams) paslaugas planuojant ir valdant finansų, žmogiškuosius, studijų, mokslinių tyrimų ir tęstinio bei profesinio mokymosi išteklius, sukurti tam būtinas savitarnos priemones.

## Taryba

### Dabartinė taryba
2009 m. lapkričio 13 d. Švietimo ir mokslo ministro įsakymų Nr. ISAK – 2315 buvo pakeista tarybos sudėtis.
* Nerija Putinaitė, Švietimo ir mokslo viceministrė (tarybos pirmininkė);
* Antanas Levickas, Švietimo ir mokslo ministerijos Studijų departamento direktorius (tarybos pirmininko pavaduotojas);
* Vaino Brazdeikis, Švietimo informacinių technologijų centro direktorius (programos koordinatorius);
* Gintautas Bužinskas, Utenos kolegijos direktorius;
* Aušra Kumetaitienė, Informacinės visuomenės plėtros komiteto prie Lietuvos Respublikos Vyriausybės, Elektroninių ryšių ir inovacijų skyriaus vedėjos pavaduotoja;
* Paulius Subačius, Švietimo ir mokslo ministro visuomeninis konsultantas;
* Gintautas Žintelis, Kauno technologijos universiteto prorektorius.

### Ankstesnė taryba
* Giedrius Viliūnas, Švietimo ir mokslo ministerijos sekretorius (tarybos pirmininkas);
* Albertas Žalys, Švietimo ir mokslo ministerijos Mokslo ir technologijų departamento direktorius (tarybos pirmininko pavaduotojas);
* Aleksandras Targamadzė, Kauno technologijos universiteto Informatikos fakulteto dekanas (programos koordinatorius);
* Gintautas Bražiūnas, Vilniaus kolegijos direktorius;
* Alfonsas Daniūnas, Vilniaus Gedimino technikos universiteto studijų prorektorius;
* Gintautas Dzemyda, Matematikos ir informatikos instituto direktorius;
* Juozas Galginaitis, Vilniaus universiteto akademinių reikalų prorektorius;
* Vita Minalgaitė, Informacinės visuomenės plėtros komiteto prie Lietuvos Respublikos Vyriausybės Planavimo ir stebėsenos skyriaus vyriausioji specialistė;
* Algirdas Monkevičius, Lietuvos Respublikos Seimo Informacinės visuomenės plėtros komiteto narys;
* Laimutis Telksnys, Matematikos ir informatikos instituto Atpažinimo procesų skyriaus vadovas;
* Jūras Banys, Vilniaus universiteto mokslo reikalų prorektorius;
* Linas Vingelis, Lietuvos Respublikos Vyriausybės kanceliarijos Švietimo, mokslo ir kultūros skyriaus vedėjas;
* Gintautas Žintelis, Kauno technologijos universiteto strateginės plėtros prorektorius;
* Stanislovas Žurauskas, Švietimo ir mokslo ministerijos Mokslo ir technologijų skyriaus vedėjo pavaduotojas.

## Nuorodos
* Lietuvos virtualus universitetas
* Monografija „Lietuvos virtualus universitetas“ 
* Informacinės technologijos mokslui ir studijoms 
* Lietuvos distancinio mokymosi tinklas 
* Lietuvos mokslo ir studijų informacijos sistema 
* Lietuvos akademinių bibliotekų tinklas